有遊戲設計方面嘅人士指，多得寵物小精靈同遊戲王嘅成功，開始有唔少創作者覺得「打低魔法風雲會」係有可能嘅，於是又出咗一輪新嘅 TCG 熱潮，當中《決鬥大師》（Duel Master）係一隻值得留意嘅作品－呢隻作品玩法上係簡化版嘅魔法風雲會，喺日本受歡迎咗兩年之後響 2003 年出英文版，雖然響美國冇取得咩成功，但響日本一路都有忠實嘅擁躉，就算到咗 2020 年尾都仲有喺度出新嘅系列。